Ons begin Sondae om 9:00 in die kerk. Die eerste deel van die erediens is kindervriendelik. Om-en-by 9:15 sing ons 'n lied van seën vir die kinders waartydens hulle uitbeweeg na die saal.
In die saal kry die kinders 'n kindergerigte boodskap met gebed en sang. Die tema sluit aan by die kleingroepe se tema wat hierna plaasvind.
Die kleingroepe word gelei deur die kategete wat die tema op 'n praktiese interaktiewe wyse aanbied. Hulle sluit om-en-by 10:00 af.
Elke paar weke is daar 'n geleentheid waar daar nie kategese is nie. Gesinne woon dan saam in die kerk die hele erediens by. Op 26 Februarie is daar dus net 'n erediens (NAGMAAL) en nie kategese nie.,
* Werkboekie vir elke kind: Baie netjiese en vrolike boekies vir elke kind. Elke kind kry ‘n boekie maar boekies word na die klas weer ingeneem. Aan die einde van die jaar kan hulle die boekies hou.
Ons gaan deur die jaar moeite doen om ouers meer te betrek op verskillende maniere. Soms met tuisopdragte vir die gesin, soms deur sosiale gesinsaktiwiteite en betrokkenheid by die kategese.